ร่วมรักษา
12 เม.ย.ที่ผ่านมา คณะศิษยานุศิษย์ขององค์หลวงตามหาบัว ญาณสัมปันโน ซึ่งมีทั้งพระสงฆ์และฆราวาสได้มอบเงินบริจาค 1.9 หมื่นเหรียญสหรัฐ ให้แก่ธนาคารแห่งประเทศไทยเข้าบัญชี ทุนสำรองเงินตรา หรือคลังหลวง
13 เม.ย. 2555

12 เม.ย.ที่ผ่านมา คณะศิษยานุศิษย์ขององค์หลวงตามหาบัว ญาณสัมปันโน ซึ่งมีทั้งพระสงฆ์และฆราวาสได้มอบเงินบริจาค 1.9 หมื่นเหรียญสหรัฐ ให้แก่ธนาคารแห่งประเทศไทยเข้าบัญชี ทุนสำรองเงินตรา หรือคลังหลวง 
งานนี้มี นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) พร้อมด้วย นายชาญชัย บุญฤทธิ์ไชยศรี ผู้ช่วยผู้ว่าการสายช่วยงานบริหาร เป็นตัวแทนรับมอบ 
พระอาจารย์สรรวัศ ปภัสสโร กล่าวว่า ลูกศิษย์จะสืบทอดเจตนารมณ์ของหลวงตาในโครงการช่วยชาติต่อไป เพื่อให้คนไทยมีส่วนร่วมมีจิตสำนึกในการรักษาคลังหลวง
เมื่อรวมกับเงินบริจาคครั้งนี้ด้วย รวมทั้งสิ้นมีเงินบริจาค 10,233,600 เหรียญสหรัฐ และทองคำรวมน้ำหนักทั้งสิ้น 1.3 หมื่นกิโลกรัม
การรวบรวมเงินบริจาคครั้งนี้จัดเป็นประเพณี “ผ้าป่า 12เม.ย. สืบหน่อต่อแขนง เพิ่มพูนและปกป้องคลังหลวง ตามรอยหลวงตา” ซึ่งจะจัดประจำทุกปีนับตั้งแต่นี้เป็นต้นไป